Noord-Koreane eet nou troeteldiere weens voedseltekort | Maroela Media
Noord-Koreane eet nou troeteldiere weens voedseltekort
Honde-eienaars in Pjongjang, die hoofstad van Noord-Korea, word nou gedwing om hul geliefde viervoetiges prys te gee sodat honde se vleis in restaurante gebruik kan word. Dit is te midde van die dreigende voedseltekort in die land.
Die MailOnline berig die Noord-Koreaanse leier Kim Jong-un het in Julie aangekondig dat dit nou teen die wet is om 'n troeteldier in die land te besit.
Volgens Sky News en 'n berig in die New York Post, het Jong-un gesê om 'n hond te besit is 'n simbool van kapitalistiese dekadensie omdat honde meestal deur die elite en ryk inwoners besit word. Hy het opdrag gegee dat die honde uit hul eienaars se besit verwyder word.
"Die owerhede het huishoudings met honde geïdentifiseer en gedwing om hul honde prys te gee," het 'n bron by die Suid-Koreaanse koerant The Chosun Ilbo gesê.
Honde in hokke op 'n plaas in Suid-Korea (Foto: Mail Online)
Volgens Sky News is van die honde wat deur owerhede verwyder is, na dieretuine gestuur wat deur die staat aangewys is. "Van die honde is aan restaurante verkoop vir vleis," sê die bron.
Luidens 'n onlangse verslag deur die VN gaan sowat 60% van die 25,5 miljoen mense in Noord-Korea gebuk onder 'n "wydverspreide kosskaarste". Hierdie skaarste is vererger nadat die landgrense met China gesluit is weens Covid-19. Die internasionale sanksies wat teen die regime ingestel is weens sy kernmissielprogramme, het ook nie gehelp nie.
Noord-Korea is boonop verlede jaar swaar getref deur 'n aantal natuurrampe wat die oeste beïnvloed het, terwyl oorstromings vandeesmaand erge skade aan gewasse aangerig het, met gewasse in die belangrikste landbougebiede wat heeltemal uitgewis is. Nagenoeg 100 000 hektaar bewerkbare grond en 1 500 hektaar rysvelde is oorstroom en bykans 17 000 huise en meer as 600 openbare geboue deur die oorstromings vernietig.
" Aangesien varkvleis en beesvleis as 'n luuksheid vir Jan Alleman in die land beskou word, gaan die bediening van hondevleis die honger bevolking in die komende maande kan help verhoed," lui die MailOnline se berig.
Koreane eet hondevleis by 'n plaaslike restaurant (Foto: SkyNews file photo)
Volgens Sky News word hondevleis al 'n geruime tyd aan die Koreaanse Skiereiland en in China as 'n lekkerny beskou. Daar is tans 'n geraamde een miljoen honde op plase wat grootgemaak word om geslag te word.
Geregte met hondevleis is steeds van die gewildste disse op die spyskaarte in restaurante in Noord-Korea.
Volgens MailOnline word hondevleis veral in die warm en vogtige somermaande geëet omdat dit glo baie voedingswaarde het wat mense se energievlakke verhoog. In die winter word dit in 'n warm sop of bredie met groente bedien. Die Koreane glo dit help om jou liggaamstemperatuur in die koue wintermaande te verhoog.
In die nuus Kim Jong-oen Noord-Korea
Nieu-Seelandse afsondering onregmatig, maar geregverdig – hof
Arme diere. Nou moet hulle betaal vir 'n regering wat hulle eie lot verseel het.
My gooiste die wereld is siek siek siek. Dink die wederkoms van die Here is baie naby…..en daar het jy dit….."It is written: "As surely as I live, says the Lord, every knee will bow before Me; every tongue will confess to God." So then, each of us will give an account of himself to God.…
NEE!! En nogmaals nee!! Hoe uiters verskriklik vir mens en hondekind. Ek voel naar.
Ooo julle maak my siek. Die land is besig om mal te raak. Los die arme diere uit, hulle het ook n reg om te lewe. Gelukkig slap ons Vader nie, en julle sal rekenskap moet gee.
Is dit nie maar wat hulle nog altyd gedoen het nie? Die vleis word in restaurante voorgesit omdat daar 'n voedsel tekort in die land is, genade as jy nie geld het vir kos nie, het jy seer sekerlik nie geld om te gaan uiteet nie.